turjo4nis/wikipedia-bn-dump-20250701 huggingface dataset:
ব্ল্যানটায়ার

ব্ল্যানটায়ার () দক্ষিণ-পূর্ব আফ্রিকার রাষ্ট্র মালাউই-র দক্ষিণভাগে অবস্থিত একটি আর্থিক ও বাণিজ্যিক কেন্দ্র ও দেশটির দ্বিতীয় বৃহত্তম নগরী। ২২০ বর্গকিলোমিটার আয়তনের শহরটিতে প্রায় ৮ লক্ষ লোকের বাস (২০১৮)। এটিকে কদাচিৎ দেশটির বাণিজ্য ও শিল্প রাজধানী হিসেবে ডাকা হয়, যার বিপরীতে দেশটির রাজনৈতিক রাজধানী হল লিলংগুয়ে। প্রশাসনিকভাবে ব্ল্যানটায়ার দেশটির দক্ষিণ প্রশাসনিক অঞ্চল ও ব্ল্যানটায়ার জেলার রাজধানী। এটি শায়ার উচ্চভূমিতে জোম্বা শহরের কাছে শায়ার নদীর তীরে অবস্থিত। এখানে ১৯৬৪ সালে প্রতিষ্ঠিত মালাউই বিশ্ববিদ্যালয়টি অবস্থিত। আরও আছে অনেক সরকারি ভবন ও একাধিক কারিগরি বিদ্যালয়। ১৮৭৬ সালে স্কটল্যান্ডের খ্রিস্টধর্ম প্রচারকেরা (মিশনারি) এই বসতিটি প্রতিষ্ঠা করেন। ব্রিটিশ অভিযাত্রী ডেভিড লিভিংস্টোনের স্কটল্যান্ডের জন্মস্থান ব্ল্যানটায়ারের নামে এর নামকরণ করা হয়। ১৮৯৫ সালে এটিকে ছোট শহর বা টাউনের মর্যাদা দেওয়া হয়। ১৯৫৬ সালে ব্ল্যানটায়ার-লিম্বে নামের পৌরসভার সাথে এটি সংযুক্ত হয়। ১৯৬৬ সালে এটি একটি পূর্ণাঙ্গ শহরের মর্যাদা পায়। এখানে তামাক, ভুট্টা, কফি, তুং তেল ও গমের চাষ হয়।   
 
ব্ল্যানটায়ারের দর্শনীয় স্থানের মধ্যে আছে সেন্ট মাইকেল অ্যান্ড অল এঞ্জেলস চার্চ নামক একটি ঐতিহাসিক ইঙ্গবাদী (অ্যাংলিকান) গির্জা, যা ১৯শ শতকের শেষভাগে নির্মিত হয়। রঙিন কাচে ও নান্দনিক স্থাপত্যশৈলীতে নির্মিত গির্জাটি শহরের ঔপনিবেশিক ইতিহাসের সাক্ষী। মান্দালা হাউজ হল ব্ল্যানটায়ারের সবচেয়ে প্রাচীন ভবন, যেখানে একটি জাদুঘরে মালাউইর ইতিহাস, এর ঔপনিবেশিক যুগ ও স্বাধীনতা সংগ্রামের উপর প্রদর্শনী রয়েছে। স্থানীয় সংস্কৃতির বৈচিত্র্য, শিল্পকলা ও শিল্পকর্মের সন্ধান মিলবে চিচির জাদুঘরে। সোচে হিল একটি টিলা যেখান থেকে ব্ল্যানটায়ার ও আশেপাশের একটি সুন্দর পরিদৃশ্য অবলোকন করা সম্ভব। অনেকে এখানে পদব্রজে ভ্রমণ (হাইকিং) করে প্রাকৃতিক সৌন্দর্য দেখতে আসে।

তথ্যসূত্র

মালাউইর জনবহুল স্থান
সব্যসাচী দত্ত

সব্যসাচী দত্ত পশ্চিমবঙ্গের একজন ভারতীয় রাজনীতিবিদ। তিনি সর্বভারতীয় তৃণমূল কংগ্রেসের অন্তর্গত এবং রাজারহাট নিউ টাউন বিধানসভা কেন্দ্রের বিধায়ক ছিলেন। তিনি ২০১৫ থেকে ২০১৯ সাল পর্যন্ত বিধাননগর মিউনিসিপ্যাল কর্পোরেশনের প্রথম মেয়র হিসেবেও দায়িত্ব পালন করেছেন। ২০১৯ সালে তিনি বিজেপিতে যোগ দেন।

প্রাথমিক জীবন এবং শিক্ষা 
গৌরী শঙ্কর দত্তের পুত্র সব্যসাচী দত্ত কলকাতা বিশ্ববিদ্যালয়ের অধীনে দক্ষিণ কলকাতা আইন কলেজ থেকে ১৯৯৪ সালে আইনে স্নাতক হন।

রাজনৈতিক পেশা 
দত্ত ভারতীয় জাতীয় কংগ্রেস থেকে তার রাজনৈতিক কর্মজীবন শুরু করেন এবং পরে ১৯৯০ এর দশকের শেষের দিকে সর্বভারতীয় তৃণমূল কংগ্রেসে যোগ দেন।

২০০০ সালের পৌর নির্বাচনে সব্যসাচী দত্ত প্রথমবারের মতো বিধাননগর পৌরসভার কাউন্সিলর নির্বাচিত হন। ২০০৫ এবং ২০১০ সালের পৌর নির্বাচনে তিনি পুনরায় নির্বাচিত হন। ২০১১ সালে তিনি রাজারহাট নিউ টাউন কেন্দ্র থেকে বিধানসভার সদস্য হিসাবে নির্বাচিত হন। ২০১৫ সালে বেশ কয়েকটি পৌরসভার একীভূতকরণ এবং বিধাননগর পৌর কর্পোরেশন প্রতিষ্ঠার পরে তিনি কর্পোরেশনের মেয়র নির্বাচিত হন। ২০১৬ সালে তিনি বিধানসভার সদস্য হিসাবে দ্বিতীয়বার জয়লাভ করেন।

বিজেপিতে যোগ দেওয়ার আগে তিনি সর্বভারতীয় তৃণমূল কংগ্রেসের সদস্য ছিলেন। তিনি বিজেপি সভাপতি অমিত শাহের উপস্থিতিতে ১ অক্টোবর ২০১৯-এ ভারতীয় জনতা পার্টিতে যোগদান করেন। তিনি ১ জুন ২০২০-এ ভারতীয় জনতা পার্টির পশ্চিমবঙ্গ ইউনিটের সেক্রেটারি নিযুক্ত হয়েছেন।

২০২১ সালের অক্টোবরে দত্ত ঠিক দুই বছর পর অল ইন্ডিয়া তৃণমূল কংগ্রেসে ফিরে আসেন।

বিতর্ক 
২০১৯ সালে তিনি বলেছিলেন যে বাংলা এখন দ্বিতীয় পাকিস্তানে পরিণত হচ্ছে। ২০২১ সালে সব্যসাচী দত্ত মন্তব্য করেছিলেন যে তিনি জয় শ্রী রামের বিরোধিতাকারীদের পাকিস্তানে পাঠাবেন।

তথ্যসূত্র 

পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের ভারতীয় জাতীয় কংগ্রেসের রাজনীতিবিদ
১৯৬৫-এ জন্ম
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গের ভারতীয় জনতা পার্টির রাজনীতিবিদ
জীবিত ব্যক্তি
ছানোয়ার হোসেন ছানু

ছানোয়ার হোসেন ছানু বাংলাদেশি রাজনীতিবিদ। তিনি শেরপুর-১ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

রাজনৈতিক জীবন 
ছানোয়ার হোসেন ছানু শেরপুর জেলা আওয়ামী লীগের সাধারণ সম্পাদক। শেরপুর সদর উপজেলা পরিষদের তিনি সাবেক চেয়ারম্যান।
তিনি ২০২৪ সালের দ্বাদশ জাতীয় সংসদ নির্বাচনে শেরপুর-১ আসন থেকে স্বতন্ত্র প্রার্থী হিসেবে সংসদ সদস্য মনোনীত হন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

তথ্যসূত্র 

জীবিত ব্যক্তি
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদ সদস্য
শেরপুর জেলার রাজনীতিবিদ
দ্বাদশ জাতীয় সংসদের স্বতন্ত্র সদস্য
নজরুল ইসলাম (ময়মনসিংহের রাজনীতিবিদ)

নজরুল ইসলাম বাংলাদেশি রাজনীতিবিদ। তিনি ময়মনসিংহ-৫ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

রাজনৈতিক জীবন 
তিনি ২০২৪ সালের দ্বাদশ জাতীয় সংসদ নির্বাচনে ময়মনসিংহ-৫ আসন থেকে স্বতন্ত্র প্রার্থী হিসেবে সংসদ সদস্য মনোনীত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

তথ্যসূত্র 

জীবিত ব্যক্তি
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদ সদস্য
ময়মনসিংহ জেলার রাজনীতিবিদ
দ্বাদশ জাতীয় সংসদের স্বতন্ত্র সদস্য
আদিত্য নারায়ণ

আদিত্য নারায়ণ (জন্ম: ৬ আগস্ট ১৯৮৭) একজন ভারতীয় গায়ক, টেলিভিশন উপস্থাপক এবং অভিনেতা। তিনি গায়ক উদিত নারায়ণের ছেলে। তিনি ইন্ডিয়ান আইডল উপস্থাপনা করার জন্য এবং ফিয়ার ফ্যাক্টর: খাতরোঁ কে খিলাড়ি ৯-এ অংশ নেওয়ার জন্য পরিচিত।

ব্যক্তিগত জীবন 
আদিত্য নারায়ণ ১৯৮৭ সালের ৬ আগস্ট জন্মগ্রহণ করেন। তার পিতা গায়ক উদিত নারায়ণ এবং মাতা দীপা নারায়ণ।

২০২০ সালের নভেম্বরে তিনি ঘোষণা করেছিলেন যে শ্বেতা আগারওয়ালের সাথে তার বিবাহ একই বছরের ডিসেম্বরে অনুষ্ঠিত হবে। তারা ২০২০ সালের ১ ডিসেম্বর মুম্বইতে একটি অনুষ্ঠানে অল্প সংখ্যক ঘনিষ্ঠ লোকের উপস্থিতিতে বিয়ে করেছিলেন। তাদের একজন কন্যা সন্তান রয়েছে।

অভিনীত চলচ্চিত্র

তথ্যসূত্র

বহিঃসংযোগ 
 

জীবিত ব্যক্তি
১৯৮৭-এ জন্ম
ভারতীয় গায়ক
ভারতীয় টেলিভিশন উপস্থাপক
ভারতীয় অভিনেতা
মুম্বইয়ের ব্যক্তি
বলিউডের নেপথ্য সঙ্গীতশিল্পী
ভারতীয় শিশু অভিনেতা
নেপালি বংশোদ্ভূত ভারতীয় ব্যক্তি
ভারতীয় আপাতবাস্তব টেলিভিশন অনুষ্ঠানে অংশগ্রহণকারী
ফিয়ার ফ্যাক্টর: খতরোঁ কে খিলাড়ির প্রতিযোগী
ওয়ালভিস বে

ওয়ালভিস বে (; আক্ষরিক অর্থে "তিমি উপকূল"; ; ) দক্ষিণ-পশ্চিম আফ্রিকার রাষ্ট্র নামিবিয়ার এরোঙ্গো অঞ্চলের একটি বন্দর শহর। এটি নামিব মরুভূমির প্রান্তসীমায় আটলান্টিক মহাসাগরের ওয়ালভিস বে উপসাগরের তীরে কুইসেব নদীর মোহনায় অবস্থিত ও ঐ উপসাগরের নামেই এর নাম রাখা হয়েছে। এটি নামিবিয়ার দ্বিতীয় বৃহত্তম শহর এবং দেশটি বৃহত্তম উপকূলীয় শহর। শহরের আয়তন ।
ওয়ালভিস বে উপসাগরটি সমুদ্রগামী জাহাজের জন্য একটি নিরাপদ আশ্রয়স্থল, কেননা এখানে একটি প্রাকৃতিক গভীর জলের পোতাশ্রয় আছে, যেটি পেলিকান পয়েন্ট নামক বালুকাশূল (sand spit) দ্বারা সুরক্ষিত। এটি নামিবিয়ার একমাত্র প্রাকৃতিক পোতাশ্রয়। উপসাগরের জলরাশি প্ল্যাংকটন ও সামুদ্রিক জীবে সমৃদ্ধ বলে এখানে বিপুল সংখ্যক দক্ষিণা ডান তিমি (southern right whale) বিচরণ করে। এগুলিকে ধরার জন্য আবার তিমিশিকারী ও মৎস্যশিকারী জাহাজগুলি আকৃষ্ট হয়। কৌশলগতভাবে গুরুত্বপূর্ণ শহরটিকে পালাক্রমে একাধিক ঔপনিবেশিক শক্তি নিয়ন্ত্রণ করেছে ও এর উন্নতি সাধন করেছে। উত্তমাশা অন্তরীপ ঘুরে আফ্রিকার দক্ষিণ-পশ্চিম উপকূলে আসার সমুদ্রপথটিতে এই পোতাশ্রয়টির গুরুত্ব বৃহৎ বিশ্বশক্তিগুলি ১৪৮৫ সালে এটির আবিষ্কারের পরেই বুঝতে পেরেছিল। তাই ইতিহাসের বেশিরভাগ সময় ধরেই ওয়ালিস বে নামিবিয়ার স্থানীয় অধিবাসী নয়, বরং একটি ছিটমহল হিসেবে বিদেশী শক্তিদের অধীনে ছিল। ১৯৯২ সাল পর্যন্তও ওয়ালভিস বে ও তার পেছনের অঞ্চলসহ প্রায় ১,১২৪ বর্গকিলোমিটার আয়তনের একটি ভূখণ্ড দক্ষিণ আফ্রিকার ছিটমহল ছিল।

শহরটি মকরক্রান্তির ঠিক উত্তরে কুইসেব নদীর ব-দ্বীপে অবস্থিত। এখান থেকে আন্তঃনামিবীয় রেলপথটি উইন্ডহুক পর্যন্ত চলে গেছে। বি২ সড়কপথটির পরিসমাপ্তিও এখানে। এখানে প্রায় ৬২ হাজার অধিবাসীর বাস।

বড় উপসাগর ও বালিয়াড়িতে সমৃদ্ধ ওয়ালিস বে নামিবিয়ার পর্যটন খাতের একটি গুরুত্বপূর্ণ স্থান। দর্শনীয় স্থানের মধ্যে আছে কৃত্রিম পক্ষীদ্বীপ, গুয়ানো নামক বিষ্ঠা সংগ্রহ শিল্প, ৭নং বালিয়াড়ী, লবণের খনি, অবারিত পক্ষীভাণ্ডার ও একটি জাদুঘর। নামিবিয়া প্রিমিয়ার লিগের দুইটি ক্লাবের ঘরোয়া মাঠ হল কুইসেম্বুন্ড স্টেডিয়াম। সমুদ্র সৈকতের অবকাশযাপন কেন্দ্র লাংষ্ট্রান্ড শহর থেকে মাত্র কয়েক কিলোমিটার দূরে উত্তরে অবস্থিত। ওয়ালভিস বে রপ্তানি প্রক্রিয়াজাতকরণ অঞ্চলটি স্থানীয় অর্থনীতির জন্য গুরুত্বপূর্ণ। এখান থেকেই নামিবিয়ার বিশ্ব-নেতৃত্বস্থানীয় র‍্যোসিং খনি থেকে প্রাপ্ত ইউরেনিয়াম রপ্তানি করা হয়।

পেলিকান পয়েন্টে প্রচুর পাখি বিচরণ করে, যাদের মধ্যে পেলিকান ও ফ্লেমিঙ্গো পাখিগুলি অন্যতম। এখানে পক্ষীদর্শনের পাশাপাশি উপকূলীয় ভূদৃশ্য উপভোগ করার বন্দোবস্ত আছে। ৭নং বালিয়াড়িটি বিশ্বের সবচেয়ে উঁচু বালিয়াড়িগুলির একটি, যার উপরে উঠে থেকে আশেপাশের মরুভূমি ও মহাসাগরের এক বিস্ময়কর দৃশ্য অবলোকন করা সম্ভব। ওয়ালভিস বে তীরদেশটি (ওয়াটারফ্রন্ট) রেস্তোরাঁ, পানশালা, দোকানপাট ও বিনোদনস্থলে পরিপূর্ণ। এখানকার প্রাণবন্ত পরিবেশে স্থানীয় নাগরিক ও বিদেশী পর্যটকেরা টাটকা সামুদ্রিক খাবার খেতে বেড়াতে আসেন। কাছেই অবস্থিত নামিব-নাউক্লুফট জাতীয় উদ্যানটি সুউচ্চ লাল বালিয়াড়ি ও অদ্ভূত ভূ-দৃশ্যাবলীর জন্য খ্যাত, যার মধ্যে সোসসুসভলেই নামের লবণাক্ত জলাভূমিটি বিশেষভাবে উল্লেখ্য।

ওয়ালভিস বে নামিবিয়ার প্রধান সমুদ্রবন্দর। এটি দেশটিতে আমদানি-রপ্তানির প্রবেশদ্বার। নামিবিয়ার ভূবেষ্টিত প্রতিবেশী দেশগুলির জন্য এটি গুরুত্বপূর্ণ।

তথ্যসূত্র 

নামিবিয়ার শহর
আফ্রিকার বন্দর শহর
নামিবিয়ার বন্দর শহর ও নগর
চিরপাল সিং

চিরপাল সিং (২ অক্টোবর ১৯৪২ – ৮ জুলাই ২০২১) একজন ভারতীয় রাজনীতিবিদ যিনি পশ্চিমবঙ্গ সরকারের পরিকল্পনা মন্ত্রী হিসেবে দায়িত্ব পালন করেছিলেন। তিনি একজন বিধানসভা সদস্য ছিলেন, ২০১১ সালের পশ্চিমবঙ্গ রাজ্য বিধানসভা নির্বাচনে তারকেশ্বর কেন্দ্র থেকে নির্বাচিত হয়েছিলেন।

সিং ২০২১ সালে কোভিড-১৯-এ মারা যান।

তথ্যসূত্র 

ভারতে কোভিড-১৯ বৈশ্বিক মহামারিতে মৃত্যু
হুগলি জেলার ব্যক্তি
পশ্চিমবঙ্গ বিধানসভার সদস্য ২০১৬-২০২১
২০২১-এ মৃত্যু
১৯৪৩-এ জন্ম
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের রাজ্য মন্ত্রিপরিষদের মন্ত্রী
বুয়াকে

বুয়াকে (, এনকো: ߓߐ߰ߞߍ߫ Bɔ̀ɔkɛ́) পশ্চিম আফ্রিকার রাষ্ট্র কোত দিভোয়ার বা আইভরি কোস্টের দ্বিতীয় বৃহত্তম নগরী। ৫২ বর্গকিলোমিটার আয়তনের নগরীটির জনসংখ্যা প্রায় ৭ লক্ষ ৪০ হাজার (২০২১ সালে জনগণনা অনুযায়ী)। এটি ভালে দু বঁদামা উপবিভাগ, গবেকে প্রশাসনিক অঞ্চল ও বুয়াকে দেপার্ত্যমঁ বা জেলার প্রশাসনিক কেন্দ্র। এটি কোত দিভোয়ারের কেন্দ্রভাগে দেশটির বৃহত্তম হ্রদ কোসু হ্রদ থেকে ৫০ কিলোমিটার উত্তর-পূর্বে একটি মালভূমির উপরে অবস্থিত। এটি আবিজান নগরী থেকে রেলপথে (আবিজান-নিজের রেলপথ) প্রায়  উত্তরে এবং দেশের রাজধানী ইয়ামুসুক্রো থেকে প্রায়  উত্তর-পূর্বে অবস্থিত। এটি একটি কৃষিপ্রধান অঞ্চলের বাজার শহর হিসেবে কাজ করে। অঞ্চলটিতে তুলা, কফি, কাকাও, সিসাল, তামাক, মিষ্টি আলু, ধান ও পাম তেল উৎপাদন করা হয়। এখানের সিসালের আঁশ থেকে দড়ি বানানো ও তুলার কারখানা আছে। শহরের কাছেই স্বর্ণ ও ম্যাঙ্গানিজের মজুদ রয়েছে। বুয়াকে শহরে একটি বনবিদ্যা বিদ্যালয় আছে। আরও আছে গবাদি পশুপালন, পশুচিকিৎসা ও আবহাওয়া বিষয়ক সরকারি কেন্দ্র। এখানে একটি সুতির বস্ত্রের গবেষণা প্রতিষ্ঠানও আছে। অতীতে বুয়াকে পর্তুগিজদের একটি ক্রীতদাসের বাজার চিহ্ল। ১৮৯৩ সালে এখানে ফরাসিদের আগমন ঘটে। ১৯১৪ সাল থেকে এটি একটি প্রশাসনিক কেন্দ্র। 

বুয়াকের দর্শনীয় স্থানের মধ্যে আছে মার্শে দ্য ওয়ারেবো নামের বাজার যেখানে দেশীয় ও বিদেশী পর্যটকেরা ঐতিহ্যবাহী হস্তশিল্পকর্মের পাশাপাশি টাটকা খাবার কিনতে পারে; বাজারটি বুয়াকের দৈনন্দিন জীবনের প্রতিফলন। সামোরি তুরের স্মৃতিসমাধি একটি ঐতিহাসিক স্থান; সামোরি তুরে ফরাসি ঔপনিবেশিক শাসনের বিরুদ্ধে বিদ্রোহের কেন্দ্রীয় ব্যক্তিত্ব ছিলেন। সমাধি ও জাদুঘরটি অঞ্চলটির ইতিহাস ও স্বাধীনতা সংগ্রামের ব্যাপারে অন্তর্দৃষ্টি প্রদান করে। সাঁত তেরেজ মহাগির্জা (ক্যাথেড্রাল) একটি গুরুত্বপূর্ণ ক্যাথলিক গির্জা যেটি একাধারে একটি তাৎপর্যপূর্ণ ধর্মকেন্দ্র ও নান্দনিক স্থাপত্যশৈলীর নিদর্শন। ম্যুজে দ্য লা রেজিস্তঁস জাদুঘরে উপনিবেশবাদের বিরুদ্ধে কোত দিভোয়ারের স্বাধীনতা সংগ্রামের কাহিনী বিভিন্ন নথি ও বস্তুর প্রদর্শনীর মাধ্যমে বিধৃত হয়েছে।

বুয়াকে কোত দিভোয়ায়েরের অর্থনৈতিক কর্মকাণ্ডের জগতে অতি গুরুত্বপূর্ণ ভূমিকা রাখে। এটি দেশটির অন্যতম বাণিজ্য ও শিল্পকেন্দ্র। কোত দিভোয়ারের দ্বিতীয় বৃহত্তম শহর হিসেবে এটি দেশের উন্নয়নে তাৎপর্যপূর্ণ ভূমিকা রাখে। দেশের মধ্যভাগে কৌশলগত অবস্থানের কারণে এটি পরিবহন ব্যবস্থার কেন্দ্রে অবস্থিত, যার সাথে দেশের বিভিন্ন অঞ্চলের সংযোগ আছে।

তথ্যসূত্র

কোত দিভোয়ারের শহর
বুয়াকে
দালোয়া

দালোয়া পশ্চিম আফ্রিকার রাষ্ট্র কোত দিভোয়ার বা আইভরি কোস্টের পশ্চিমভাগে অবস্থিত একটি নগরী। এটি একই সাথে সাসঁদ্রা-মারাউয়ে জেলা ও ও-সাসঁদ্রা অঞ্চলের প্রশাসনিক কেন্দ্র। এছাড়া এটি দালোয়া দেপার্ত্যমঁ বা জেলারও প্রশাসনিক কেন্দ্র ও একই সাথে একটি সু-প্রেফেকত্যুর। ২০১৪ সালের জনগণনা অনুযায়ী ১৪৪ বর্গকিলোমিটার আয়তনের শহরটিতে প্রায় আড়াই লক্ষ অধিবাসী বাস করে, ফলে এটি দেশটির তৃতীয় বৃহত্তম শহর। দালোয়া শহরটি কোত দিভোয়ারের রাজধানী ইউয়ামুসুক্রো থেকে পশ্চিম দিকে অবস্থিত। এটি একটি কৃষি অঞ্চলের গুরুত্বপূর্ণ বাণিজ্য কেন্দ্র। বিশেষ করে এখানে কোকো বীজের বাণিজ্য চলে। নগরটিতে একটি বিমানবন্দর আছে, যার নাম দালোয়া বিমানবন্দর। এখানে দালোয়া রোমান ক্যাথলিক ধর্মপ্রদেশের অধ্যক্ষ কাতেদ্রাল দ্যু ক্রিস্ত-রোয়া নামক মহাগির্জায় বসেন।

দর্শনীয় স্থানের মধ্যে আছে কাসকাদ দ্য লা মারাউয়ে নামক ছবির মতো সুন্দর কিছু জলপ্রপাত, যা দালোয়ার কাছেই অবস্থিত; মার্শে দ্য দালোয়া বা দালোয়ার প্রধান বাজার, যেখানে ঐতিহ্যবাহী কুটিরশিল্পজাত দ্রব্যের পাশাপাশি টাটকা খাবার ও মসলা কিনতে পাওয়া যায়; গ্রঁদ মোস্কে দ্য দালোয়া নামক মসজিদটি শহরের বড় মসজিদ, যা অঞ্চলটির ইসলামী ঐতিহ্যের প্রতিফলন। দালোয়ার চারপাশের অঞ্চলে আছে বিভিন্ন কৃষি খামার, তবে সবচেয়ে উল্লেখযোগ্য কৃষিদ্রব্য হল কোকো, যা চকলেট বানাতে ব্যবহৃত হয়। দর্শনার্থীরা ঐসব খামার ঘুরে দেখতে পারেন।

তথ্যসূত্র

কোত দিভোয়ারের শহর
জাফর আলম (সাহিত্যিক)

জাফর আলম (১৯৪৩-২০ জুন ২০২০) বাংলাদেশি অনুবাদ সাহিত্যিক ও সাংবাদিক। তিনি বাংলা একাডেমির ফেলো ছিলেন। অনুবাদ সাহিত্যে বিশেষ অবদানের জন্য ২০০৪ সালে বাংলা একাডেমি পুরস্কার অর্জন করেন।

প্রাথমিক জীবন 
জাফর আলম ১৯৪৩ সালে তৎকালীন ব্রিটিশ ভারতের পূর্ব বাংলায় কক্সবাজারে জন্মগ্রহণ করেন।

কর্মজীবন 
জাফর আলমের কর্মজীবনের শুরু সাংবাদিকতা দিয়ে।

তিনি বাংলাদেশ সরকারের তথ্য অধিদপ্তরে যোগ দেন ১৯৭৫ সালে। 

তাছাড়া তিনি তথ্য অধিদফতরের সংবাদ কক্ষে ১৯৮৮ থেকে ১৯৯২ সাল পর্যন্ত ডিউটি অফিসার হিসেবে দক্ষতার দায়িত্ব পালন করেন। 

তিনি ১৯৯৪ থেকে ১৯৯৭ সাল পর্যন্ত কলকাতায় বাংলাদেশ উপ-দূতাবাসে কাউন্সিলর (প্রেস) দায়িত্ব পালন করেন।

২০০১ সালে জ্যেষ্ঠ উপপ্রধান তথ্য কর্মকর্তা থেকে অবসরে যান।

ছিলেন বাংলা একাডেমির ফেলো/জীবন সদস্য, বিসিএস (তথ্য সাধারণ) সমিতির প্রতিষ্ঠাতা জীবন সদস্য, বাংলাদেশ জনসংযোগ সমিতির সদস্য, জাতীয় প্রেস ক্লাবের সহযোগী সদস্য এবং কক্সবাজার সমিতির প্রতিষ্ঠাতা সাধারণ সম্পাদক পরে সহসভাপতি ছিলেন।

সম্মাননা 

 প্রমা সাহিত্য পুরস্কার (কলকাতা ১৯৯৭)
 বাংলা একাডেমি পুরস্কার (২০০৪)
 কক্সবাজার সাহিত্য একাডেমি পুরস্কার ২০০২
 কক্সবাজার পদক ২০০৩
 জাতীয় প্রেস ক্লাব লেখক সম্মাননা
 বাংলাদেশ জনসংযোগ সমতির জনসংযোগ ব্যক্তিত্ব পদক ২০০৬

মৃত্যু 
জাফর আলম ১৯ জুন ২০২০ সালে মৃত্যুবরণ করেন।

তথ্যসূত্র 

বাংলাদেশী পুরুষ লেখক
১৯৪৩-এ জন্ম
২০২০-এ মৃত্যু
বাঙালি লেখক
বাংলাদেশী অনুবাদক
বাংলা একাডেমি সাহিত্য পুরস্কার বিজয়ী
২০শ শতাব্দীর অনুবাদক
লাক্সর

লাক্সর বা লুক্সর বা স্থানীয় আরবী নামে আল-উকসুর () উত্তর আফ্রিকার রাষ্ট্র মিশরের দক্ষিণভাগে ঊর্ধ্ব মিশর অঞ্চলের একটি নগরী, যেখানে থিবিস নামের প্রাচীন মিশরীয় নগরীর প্রত্নক্ষেত্রটি অবস্থিত। ২০২০ সালে লাক্সরের জনসংখ্যা ছিল ১৩ লক্ষেরও বেশি (মূল শহরের জনসংখ্যা প্রায় ৫ লক্ষ)। এর আয়তন প্রায় । এটি লাক্সর গভর্নরেটের রাজধানী। এটি বিশ্বের অদ্যাবধি বিদ্যমান প্রাচীনতম নগরীগুলির একটি।

লাক্সরকে প্রায়ই "বিশ্বের বৃহত্তম মুক্তাঙ্গন জাদুঘর" হিসেবে চরিত্রায়িত করা হয়েছে। আধুনিক লাক্সর শহরের অভ্যন্তরেই প্রাচীন মিশরীয় কারনাক ও লাক্সর মন্দিরগুলি অবস্থিত। লাক্সরের ঠিক বিপরীতে নীল নদের অপর তীরে (পশ্চিম তীরে) অনেক সৌধ, মন্দির ও সমাধিতে পূর্ণ থেবীয় নেক্রোপলিসটি অবস্থিত, যাতে রাজাদের উপত্যকা (প্রাচীন মিশরের নতুন রাজ্যের তুতেনখামেনসহ আরও অনেক ফারাও রাজার সমাধিক্ষেত্র)। রাণীদের উপত্যকা ও মেমননের মূর্তিগুলি (৩য় আমেনহোতেপের) অবস্থিত। সারা বিশ্ব থেকে প্রতি বছর লক্ষ লক্ষ দর্শনার্থী লাক্সরের সৌধগুলি পরিদর্শন করতে আসে, যা লাক্সরের অর্থনীতির জন্য অত্যন্ত গুরুত্বপূর্ণ।

তথ্যসূত্র

মিশরের শহর
লাক্সর
মিশরের প্রত্নতাত্ত্বিক স্থান
মিশরের গভর্ণরেট রাজধানী
মিশরের পর্যটন
মিশরের দর্শনীয় স্থান
ইফরান

ইফরান (; বার্বার ভাষা: ⵉⴼⵔⴰⵏ) উত্তর আফ্রিকার রাষ্ট্র মরক্কোর উত্তরভাগের মধ্য অ্যাটলাস অঞ্চলে অবস্থিত একটি শহর। ২০১৪ সালের নভেম্বরে এখানকার জনসংখ্যা ছিল ১৪,৬৫৯, আয়তন ৪৪ বর্গকিলোমিটার। শহরটি প্রশাসনিকভাবে দেশটির ফেস-মেকনেস অঞ্চলের ইফরান প্রদেশের রাজধানী। শহরটি সমুদ্র সমতল থেকে  উচ্চতায় অবস্থিত। আঞ্চলিক বার্বার বা তামাজিগত ভাষায় ইফরান শব্দটির অর্থ "গুহাসমূহ"।

১৯২৮ সালে ফরাসি প্রশাসন ফরাসি আশ্রিত মরক্কো রাজ্যের আমলে আধুনিক ইফরান শহরটি প্রতিষ্ঠা করে। শহরটির জলবায়ু আল্পীয় প্রকৃতির বলে এটিকে ফরাসি ঔপনিবেশিক কর্মকর্তাদের একটি গ্রীষ্মকালীন পাহাড়ি অবকাশযাপন কেন্দ্র (হিল স্টেশন) হিসেবে নির্মাণ করা হয়। মরক্কোর অভ্যন্তরভাগের সমভূমি অঞ্চলের গ্রীষ্মকালীন উত্তাপের থেকে ইউরোপীয়দের পরিত্রাণের উদ্দেশ্যে শহরটি পরিকল্পনা করা হয়। এছাড়া এটি ক্রীড়াবিদদের উঁচু স্থানে ক্রীড়াচর্চা করে সহিষ্ণুতা বাড়ানোর একটি প্রশিক্ষণস্থল হিসেবেও খ্যাত।

ফরাসিদের আগমনের বহু আগেই ১৬শ শতাব্দীতে শরীফ সিদি আবদ আল-সালাম এখানে (বর্তমান শহর থেকে ৭ কিলোমিটার ভাটিতে) একটি লোকালয় স্থাপন করেন।

বর্তমানে এটি বাগানের শহর, সাম্রাজ্যিক শহর, পার্বত্য অবকাশযাপন কেন্দ্র, প্রাদেশিক প্রশাসনিক কেন্দ্র ও একটি বিশ্ববিদ্যালয় শহর হিসেবে পরিচিত। এখানে আল আখাওয়াইন বিশ্ববিদ্যালয় নামের একটি মর্যাদাবাহী বেসরকারি বিশ্ববিদ্যালয় অবস্থিত, যেটি মনোরম শিক্ষাঙ্গন ও পড়াশোনায় উৎকর্ষের জন্য পরিচিত। শহরকে ঘিরে রাখা ইফরান জাতীয় উদ্যানে ছবির মতো সুন্দর প্রাকৃতিক দৃশ্য, পদব্রজে ভ্রমণের (হাইকিং) রাস্তা ও বহিরাঙ্গন কর্মকাণ্ডের সুবিধা আছে। বনে বার্বারি মাকাক নামের বানরের বিপন্ন একটি প্রজাতিও দেখতে পাওয়া যায়। নিকটস্থ মিশলিফেন স্কি অবকাশযাপন কেন্দ্রটি শীতকালে খুবই জনপ্রিয়। ইরফানের সিংহ প্রস্তরটি একটি প্রাকৃতিকভাবে গঠিত শিলাখণ্ড যা দেখতে অনেকটা সিংহের মাথার মতো। ভবনগুলির স্থাপত্য ইউরোপীয় আল্পস পর্বতমালার ভবনগুলির মতো বলে এটিকে মরক্কোর "ছোট সুইজারল্যান্ড" নামেও ডাকা হয়।

তথ্যসূত্র 

মরক্কোর শহর
ক্যাথারিনা আন্দ্রেসেন

ক্যাথারিনা গামলেমশগ আন্দ্রেসেন (জন্ম ২১ মে ১৯৯৫)   একজন নরওয়েজীয় উত্তরাধিকারী এবং ২০২০ সালের হিসাবে, বিশ্বের তৃতীয়-কনিষ্ঠ শতকোটিপতি (US$ ১.১ বিলিয়ন) ফোর্বস এর প্রতিবেদন অনুযায়ী। 

তিনি ফার্ড এএস- এর মালিক জোহান এইচ. অ্যান্ড্রেসেন জুনিয়রের কন্যা, যিনি ২০০৭ সালে, ক্যাথারিনা এবং তার বোন আলেকজান্দ্রার কাছে ৪২.২% মালিকানা স্থানান্তর করেছিলেন।    তিনি জোহান এইচ. আন্দ্রেসেনের প্রপৌত্রী, জোহান হেনরিক আন্দ্রেসেন এবং অ্যান্টন ক্লেভেনেসের প্রপৌত্রী এবং নিকোলাই আন্দ্রেসেনের প্র-প্রপৌত্রী। জোহান হেনরিক ছিলেন নিকোলে অগাস্ট আন্দ্রেসেনের ভাই এবং নিলস অগাস্ট আন্দ্রেসেন বুটেনশনের চাচা।

২০১৭ সালের নভেম্বরে, মাতাল অবস্থায় গাড়ি চালানোর জন্য আন্দ্রেসেনকে ২৫০,০০০ ক্রোনা (US$২৭,০০০) জরিমানা করা হয়েছিল।  আন্দ্রেসেনের রক্তে অ্যালকোহলের পরিমাণ ছিল আইনি সীমার তিনগুণ। জরিমানা ছাড়াও, সাজা ১৩ মাসের লাইসেন্স স্থগিতাদেশ অন্তর্ভুক্ত ছিল। 

২০১৯ সালে, তিনি বলেছিলেন যে তিনি লন্ডন, ইংল্যান্ডে চলে যাবেন।

তথ্যসূত্র 

১৯৯৫-এ জন্ম
জীবিত ব্যক্তি
নরওয়েজীয় শতকোটিপতি
নারী শতকোটিপতি
অসলোর ব্যক্তি
এলেন উগলান্ড

এলেন উগলান্ড (১৯ মে ১৯৫৩ গ্রিমস্টাডে – ৬ ডিসেম্বর ২০১০ বেরুমে) ছিলেন একজন নরওয়েজীয় শতকোটিপতি।

তিনি শতকোটিপতি জোহান জার্গেন উগল্যান্ডের (১৯২১-২০১০) বিধবা ছিলেন, যাকে তিনি ১৫ মে ১৯৮৯ সালে বিয়ে করেছিলেন। তার স্বামী ২৮ মার্চ ২০১০ এ মারা যান। ৬ ডিসেম্বর ২০১০-এ তাকে লাইসাকার, বেরুমে তার অ্যাপার্টমেন্টে মৃত অবস্থায় পাওয়া যায়। তার মরদেহ উদ্ধারের কিছুক্ষণ পর পুলিশ মৃত্যুকে সন্দেহজনক বলে ঘোষণা করে।

আরো দেখুন 

 জে. জে. উগলান্ড

তথ্যসূত্র

বহিঃসংযোগ 

 Ugland পারিবারিক গাছ

১৯৫৩-এ জন্ম
২০১০-এ মৃত্যু
নরওয়েজীয় শতকোটিপতি
নারী শতকোটিপতি
গ্রিমস্টাডের ব্যক্তি
আলেকজান্ডার ভিক

আলেকজান্ডার ভিক একজন নরওয়েজীয় শতকোটিপতি ব্যবসায়ী, ডয়েচে ব্যাংকের সাথে তার আইনি বিরোধের জন্য পরিচিত, যার মধ্যে তিনি আদালত অবমাননার জন্য দোষী সাব্যস্ত হয়েছেন।  তিনি হার্ভার্ড কলেজ থেকে স্নাতক হন, যেখানে তিনি গলফ দলের সদস্য ছিলেন।

তথ্যসূত্র 

জীবিত ব্যক্তি
নরওয়েজীয় ব্যবসায়ী
নরওয়েজীয় শতকোটিপতি
এরিক মাস্ট

এরিক মাস্ট (জন্ম ২৬ জানুয়ারী ১৯৪৩) একজন নরওয়েজীয় স্টক ব্রোকার এবং বিনিয়োগকারী।

তিনি ট্রনহাইমে জন্মগ্রহণ করেন এবং ব্যাঙ্কার আর্নে বার্নহফট মাস্ট ও সভানহিল্ড সিনোভ সভেনডসেনের পুত্র। তিনি কেজেল ক্রিশ্চিয়ান উলরিচসেনের সাথে বিনিয়োগ কোম্পানি অ্যাভান্স ফরভাল্টনিং প্রতিষ্ঠা করেন এবং পরে ফন্ডসফিনান্সের মালিক হন। তিনি নরওয়েজীয় মিডিয়া কোম্পানিগুলিতে একজন উল্লেখযোগ্য বিনিয়োগকারী, যা প্রকাশনা সংস্থা গিলদেনদাল নর্স্ক ফরলগ এর বৃহৎ অংশ নিয়ন্ত্রণ করে, পাশাপাশি দাগেন্স নাসিঙ্গসলিভ এবং আন্দ্রেসাভিসেন পত্রিকা। এছাড়াও তিনি শক্তি কোম্পানি আরেনদালস ফসেকোম্পানি এর একজন উল্লেখযোগ্য মালিক।  

ফোর্বস অনুযায়ী ২০২২ সালের এপ্রিল পর্যন্ত তার মোট সম্পদের ছিল $১.১ বিলিয়ন মার্কিন ডলার।

তথ্যসূত্র 

১৯৪৩-এ জন্ম
জীবিত ব্যক্তি
নরওয়েজীয় কোম্পানি প্রতিষ্ঠাতা
নরওয়েজীয় শতকোটিপতি
আর্থার ইজে

আর্থার ইজে একজন নাইজেরীয় ব্যবসায়ী যিনি নাইজেরিয়ার বৃহত্তম বেসরকারী মালিকানাধীন পেট্রোলিয়াম অনুসন্ধান ও উৎপাদন কোম্পানি অ্যাটলাস অরান্তো পেট্রোলিয়াম এর সিইও।

জীবনী 
আর্থার ইজে ২৭ নভেম্বর ১৯৪৮ সালে নাইজেরিয়ার দক্ষিণ-পূর্বে জন্মগ্রহণ করেন। তার বড় ভাই ইগওয়ে রবার্ট ইজে, দুনুকোফিয়ার একটি শহর উকপোর রাজা। 

১৯৭০ সালে, ইজে এনকাওয়েরে, ইমো এর সেন্ট অগাস্টিন মাধ্যমিক বিদ্যালয় পাশ করেন।

তথ্যসূত্র 

১৯৪৮-এ জন্ম
জীবিত ব্যক্তি
তেল শিল্পে নাইজেরীয় ব্যবসায়ী
নাইজেরীয় শতকোটিপতি
আর্নে উইলহেমসেন

আর্নে উইলহেমসেন (১৫ জুন ১৯২৯১১ এপ্রিল ২০২০) ছিলেন একজন নরওয়েজীয় শতকোটিপতি ব্যবসায়ী, রয়্যাল ক্যারিবিয়ান ক্রুজের সহ-প্রতিষ্ঠাতা।  

উইলহেমসেন ১৯২৯ সালের জুন মাসে জন্মগ্রহণ করেন,  এবং হার্ভার্ড বিশ্ববিদ্যালয় থেকে স্নাতক ডিগ্রি অর্জন করেন। 

যখন তিনি মারা যান, তখন তার মোট সম্পদের মূল্য আনুমানিক ছিল US$১.৫ বিলিয়ন মার্কিন ডলার। 

উইলহেমসেন বিবাহিত, তিন সন্তানসহ নরওয়ের অসলোতে বসবাস করতেন।  তিনি ১১ এপ্রিল ২০২০, স্পেনের পালমা দে ম্যালোর্কাতে মারা যান।  তার বয়স হয়েছিল ৯০ বছর।

তথ্যসূত্র 

১৯২৯-এ জন্ম
২০২০-এ মৃত্যু
নরওয়েজীয় কোম্পানি প্রতিষ্ঠাতা
নরওয়েজীয় শতকোটিপতি
হার্ভার্ড বিশ্ববিদ্যালয়ের প্রাক্তন শিক্ষার্থী
দীপেন্দু বিশ্বাস

দীপেন্দু বিশ্বাস (২৯ সেপ্টেম্বর ১৯৮১) হলেন একজন ভারতীয় অবসরপ্রাপ্ত পেশাদার ফুটবলার, যিনি আই-লিগের দল মোহামেডান স্পোর্টিং ক্লাবের বর্তমান টিম ম্যানেজার।[ তথ্যসূত্র প্রয়োজন ]

খেলোয়াড়ি জীবন 
বিশ্বাসের বাবা বাংলার এবং মা কেরল, থালাসেরি, কণ্ণুর জেলার বাসিন্দা। তিনি ১৯৯৬ সালে টাটা ফুটবল একাডেমি থেকে স্নাতক হন ২০১২ সালে তিনি আবার মোহনবাগানে যোগ দেন।

১৯৯৮-৯৯ সালে তার আয় ১.২ টাকা বলে জানা গেছে মিলিয়ন এবং ১৯৯৯-২০০০ সালে ছিল ০.৮ টাকা মিলিয়ন ২০১১ সালে, তিনি মুষ্টিমেয় কয়েকজন খেলোয়াড়ের একজন ছিলেন যাদের সরকার ভর্তুকি মূল্যে জমি বিক্রি করেছিল কারণ তারা "রাষ্ট্রকে জাতীয় ও আন্তর্জাতিক পর্যায়ে গর্বিত করেছিল।"

২০১৪ সালে তিনি তৃণমূল কংগ্রেস দলের অধীনে পশ্চিমবঙ্গের বসিরহাট থেকে নির্বাচনে প্রতিদ্বন্দ্বিতা করেছিলেন এবং ভারতীয় জনতা পার্টির প্রার্থী সমিক ভট্টাচার্যের কাছে পরাজিত হন। ২০১৬ রাজ্যের বিধানসভা নির্বাচনে তিনি ভট্টাচার্যকে ২০,০০০ এরও বেশি ভোটে পরাজিত করেছিলেন। তিনি ২০২১ সালের ৮ মার্চ ভারতীয় জনতা পার্টিতে যোগদান করেন।

সাফল্য 
ইস্টবেঙ্গল

 আইএফএ শিল্ড : ২০০০

বাংলা

 সন্তোষ ট্রফি : ১৯৯৬-৯৭, ১৯৯৮-৯৯

অর্জন 

 2005 থেকে 2007 সাল পর্যন্ত ফরোয়ার্ড হিসাবে মোহনবাগান এসি প্রতিনিধিত্ব করেন এবং 2012 সালে ক্লাবে পুনরায় যোগদান করেন
 2007 থেকে 2008 সালের মধ্যে ফরোয়ার্ড হিসেবে ইস্টবেঙ্গল এফসি-তে খেলেছেন
 2020 সালের জুলাই মাসে, বিশ্বাস মোহামেডান স্পোর্টিং ক্লাবের ফুটবল সচিব হন। ক্লাবের 129 বছরের ইতিহাসে, তিনিই প্রথম ফুটবলার যিনি ফুটবল সচিব নিযুক্ত হয়েছেন।

তথ্যসূত্র 

পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জনতা পার্টির রাজনীতিবিদ
মোহনবাগান সুপার জায়ান্টের খেলোয়াড়
পশ্চিমবঙ্গের ফুটবলার
১৯৮১-এ জন্ম
জীবিত ব্যক্তি
বসিরহাটের ব্যক্তি
ইস্টবেঙ্গল ক্লাবের খেলোয়াড়
ভারতীয় পুরুষ ফুটবলার
পুরুষ ফুটবল ফরোয়ার্ড
ভারতীয় ক্রীড়াবিদ-রাজনীতিবিদ
২০শ শতাব্দীর ভারতীয় পুরুষ ক্রীড়াবিদ
২১শ শতাব্দীর ভারতীয় পুরুষ ক্রীড়াবিদ
শমীক ভট্টাচার্য

শমীক ভট্টাচার্য একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি ২০২০ থেকে ২০২৪ পর্যন্ত বিজেপি পশ্চিমবঙ্গের প্রধান মুখপাত্রও ছিলেন। ভট্টাচার্য উত্তর ২৪ পরগনা জেলার বসিরহাট দক্ষিণ কেন্দ্র  থেকে পশ্চিমবঙ্গ বিধানসভার সদস্য ছিলেন। ২০২৪ সাল থেকে পশ্চিমবঙ্গ থেকে রাজ্যসভার সদস্য হিসেবে দায়িত্ব পালন করছেন।

রাজনৈতিক পেশা 
শমীক ভট্টাচার্য বসিরহাট দক্ষিণ কেন্দ্র থেকে ২০১৪ সালের উপনির্বাচনে জয়ী হয়ে পশ্চিমবঙ্গ বিধানসভায় গিয়েছিলেন। তিনি ২০১৬ সালের পশ্চিমবঙ্গ বিধানসভা নির্বাচনেও একই আসন থেকে প্রতিদ্বন্দ্বিতা করেছিলেন কিন্তু নির্বাচনে হেরেছিলেন।

তিনি তৃণমূল কংগ্রেসের প্রার্থী সৌগত রায়ের বিরুদ্ধে বিজেপি প্রার্থী হিসেবে দমদম সংসদীয় আসন থেকে ২০১৯ সালের লোকসভা নির্বাচনে হেরেছিলেন। এছাড়াও তিনি ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেছিলেন, কিন্তু হেরেছিলেন।

তথ্যসূত্র 

১৯৮১-এ জন্ম
জীবিত ব্যক্তি
বসিরহাট মহকুমার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গের রাজ্যসভা সদস্য
অনুষ্কা সেন

অনুষ্কা সেন (জন্ম: ৪ আগস্ট ২০০২) একজন ভারতীয় টেলিভিশন অভিনেত্রী এবং মডেল যিনি শিশুদের ফ্যান্টাসি শো বালবীর-এ মিহির চরিত্রে অভিনয়ের জন্য সর্বাধিক পরিচিত। তিনি ভারতীয় ঐতিহাসিক নাটক টেলিভিশন সিরিজ ঝাঁসি কি রাণীতে মণিকর্ণিকা রাও/রাণী লক্ষ্মী বাই-এর চরিত্রে অভিনয় করেছেন।

ব্যক্তিগত জীবন 
সেন রাঁচিতে বাঙালি বৈদ্য পরিবারে জন্মগ্রহণ করেন, পরে তার পরিবারের সাথে মুম্বই চলে আসেন। তিনি রায়ান ইন্টারন্যাশনাল স্কুল, কান্দিভালিতে অধ্যয়ন করেন এবং বাণিজ্য বিভাগের ছাত্রী হিসেবে ১২শ শ্রেণির বোর্ড পরীক্ষায় (CBSE) ৮৯.৪% নম্বর পেয়েছিলেন।
তিনি মুম্বইয়ের ঠাকুর কলেজ অফ সায়েন্স অ্যান্ড কমার্সে ফিল্মগ্রাফিতে ডিগ্রি নিচ্ছেন।

তথ্যসূত্র

বহিঃসংযোগ 
 

জীবিত ব্যক্তি
২০০২-এ জন্ম
ভারতীয় অভিনেত্রী
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
ঝাড়খণ্ডের অভিনেত্রী
মুম্বইয়ের অভিনেত্রী
রাঁচির ব্যক্তি
হিন্দি টেলিভিশন অভিনেত্রী
ভারতীয় আপাতবাস্তব টেলিভিশন অনুষ্ঠানে অংশগ্রহণকারী
ফিয়ার ফ্যাক্টর: খতরোঁ কে খিলাড়ির প্রতিযোগী
ভারতীয় ওয়েব ধারাবাহিক অভিনেত্রী